IEKŠĒJAIS NORMATĪVAIS AKTS Nr. 4.1.1.

APSTIPRINĀTS

Skolas 13. Attīstības plānošanas konferencē

Jelgavā 18.03.2011.

SASKAŅOTS

Jelgavas novada Neklātienes vidusskolas

direktore \_\_\_\_\_\_\_\_\_\_\_/I.Sērmūksle/

2021.gada 9.aprīlī

**SKOLAS PADOMES REGLAMENTS**

*Saskaņā ar Izglītības likuma 31. panta 1., 2., 3., 4.punktu,*

*Skolas Nolikuma no 2017.gada 26.aprīļa 36. un 37. punktu*

*(Grozījumi: Jelgavas novada Neklātienes vidusskolas 2017.gada 10.maija rīkojums Nr.1-9/12-o )*

**1. VISPĀRĪGIE NOTEIKUMI**

1.1. Jelgavas novada Neklātienes vidusskolas (turpmāk tekstā – SKOLA) padome ( turpmāk tekstā–PADOME) darbojas saskaņā ar Padomes reglamentu, un tās sastāvā ir:

1.1.1. skolas direktors,

1.1.2. vecāku pārstāvji,

1.1.3. pedagogu pārstāvji,

1.1.4. izglītojamo pārstāvji.

1.2. Padomes vadītāju ievēl no vecāku pārstāvju vidus.

1.3. Pārstāvji, kuri ir ievēlēti SKOLAS PADOMĒ, pilda savus pienākumus uz sabiedriskiem pamatiem.

1.4. Izmaiņas un papildinājumi esošajā reglamentā tiek iekļauti pēc SKOLAS PADOMES

lēmuma un tiek apstiprināti SKOLAS PADOMES sēdēs.

**2. SKOLAS PADOMES MĒRĶI UN UZDEVUMI**

2.1. SKOLAS PADOMES darbības mērķis – atbalsts SKOLAS darba pilnveidošanai.

2.2. SKOLAS PADOMES darbības uzdevumi:

2.2.1. ieteikt perspektīvos virzienus skolas funkcionēšanā un attīstībā (kopīgi ar

Pedagoģisko padomi),

2.2.2. iesaistīt sabiedrību SKOLAS attīstības jautājumu risināšanā,

2.2.3. atbalstīt SKOLAS pedagogu kolektīvu mācību un audzināšanas procesa organizēšanā,

2.2.4. aizstāvēt izglītojamo tiesības, SKOLAS darbinieku tiesības savas kompetences ietvaros,

2.2.5. risināt jautājumus, kuri ir saistīti ar SKOLAS nolikuma pārkāpumiem savas kompetences ietvaros,

2.2.6. risināt konfliktsituācijas savas kompetences iespēju robežās.

**3. SKOLAS PADOMES DARBĪBAS ORGANIZĒŠANA**

3.1. SKOLAS PADOMES sēdes notiek ne retāk kā divas reizes mācību gadā.

3.2. SKOLAS PADOME lēmumus pieņem balsojot.

3.3. SKOLAS PADOMES lēmumi ir spēkā, ja tajā piedalās vismaz puse no PADOMES sastāva.

3.4. Neizšķirta balsojuma gadījumā izšķirošā ir priekšsēdētāja balss. Balsošana var būt gan atklāta, gan aizklāta.

3.5. SKOLAS PADOMES sēdes protokolē. Protokolista pienākumus veic pedagogs-koordinators.

3.6. SKOLAS PADOMES sēžu protokolus noformē un glabā atbilstoši normatīvo aktu prasībām.

3.7. SKOLAS PADOMES locekļiem ir tiesības iepazīties ar PADOMES sēžu protokoliem.

*NVSK/ieksejie normativie akti/skolas padomes reglaments\_2021*